**Chiriaș**

*Camelia Florescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

la marginea acestei lacrimi

în care am locuit

în ultima vreme

cu chirie

nu mai este

niciun pic de aer

așa că ți-o dăruiesc ție

cel fără de nume

cel fără de chip

cel fără de aripi

cel fără de curaj

să vezi

cum este să te târăști

sub iarba cetăților

de șoapte nerostite,

să auzi cum

poticnirea cuvintelor nestrigate

acoperă palatinul simțirii

iar inima schioapătă

sub hemoragii

de promisiuni

ce înghit in sec